
sudjelovanja javnosti u internetskom savjetovanju o nacrtu odluke 



	Naziv nacrta odluke o kojem se provodi savjetovanje
	Pravilnik o provedbi postupaka jednostavne nabave

	Izrađivač nacrta odluke
	Jedinstveni upravni odjel Općine Topusko

	Obrazloženje razloga i ciljeva koji se žele postići donošenjem odluke
	Zakonom o izmjenama i dopunama ZJN 2016 iz 2026. godine („Narodne novine“ broj 48/26, stupio na snagu 16. svibnja 2026. godine), a vezano za jednostavnu nabavu, propisani su: uvećani pragovi za primjenu Zakona o javnoj nabavi zbog usklađivanja s pragovima drugih članica EU (zakon se ne primjenjuje na nabavu roba i usluga te provedbu projektnih natječaja procijenjene vrijednosti (bez PDV-a) manje od 50.000,00 eura te radova procijenjene vrijednosti manje od 100.000,00 eura, iznimno na jednostavnu nabavu primjenjuje se posebna zakonska odredba koja regulira jednostavnu nabavu); pravila za provedbu jednostavne nabave; pragovi iznad kojih postoji obveza provedbe postupka jednostavne nabave u modulu EOJN RH, a u kojem postoji obveza javne objave, sve kako bi se postigla veća transparentnost te pridonijelo antikoruptivnom učinku; obveza poštivanja načela nabave i uređenja sukoba interesa; za nabavu procijenjene vrijednosti iznad 15.000,00 eura određena je obveza osiguranja pravne zaštite te obveza naručiteljima uskladiti opći akt kojim se uređuju pravila, uvjeti i postupci jednostavne nabave u roku od 3 mjeseca od dana stupanja na snagu tog zakona.

Ovim Nacrtom prijedloga Pravilnika vrši se usklađenje s navedenim zakonom, ali se ujedno, osobito s obzirom na iskustva u provedbi postupaka jednostavne nabave sukladno postojećoj Odluci, želi postići učinkovitija provedba tih postupaka u idućem razdoblju.

Prilikom utvrđivanja Nacrta prijedloga Pravilnika cilj je bio podizanje transparentnosti nabave te poticanje tržišnog natjecanja i osiguranje jednakog tretmana svim gospodarskim subjektima koji sudjeluju u postupku nabave odnosno poticanje sudjelovanja malog i srednjeg poduzetništva na tržištu nabave. Ovaj cilj želi se postići kroz širu i dosljedniju primjenu elektroničkih sredstava komunikacije u odnosu na rješenja iz postojeće Odluke, a osobito kroz digitalizaciju procesa jednostavne nabave putem EOJN RH te osiguranje učinkovite pravne zaštite u postupcima jednostavne nabave, a sve sukladno zakonom zadanim pravnim okvirom.

Vodeći računa o tome da postupci nabave i način provedbe jednostavne nabave ne usporavaju proces nabave i odvijanje drugih poslovnih procesa, ovim Nacrtom prijedloga Pravilnika predlažu se tri vrste postupaka jednostavne nabave i to:

· Javno prikupljanje ponuda,
· Ograničeno prikupljanje ponuda,
· Izravno ugovaranje.

U odnosu na postojeću Odluku, novost je da se postupci jednostavne nabave vrijednosti veće od 15.000,00 eura provode putem modula jednostavne nabave u EOJN RH, a postupci vrijednosti jednake ili manje od 15.000,00 eura provode se primjenom elektroničkih sredstava komunikacije i/ili pisanih sredstava komunikacije koja nisu elektronička.
Za navedene postupke jednostavne nabave predlažu se vrijednosni pragovi kako slijedi:

· Prvi vrijednosni prag za robu, radove i usluge je procijenjena vrijednost jednaka ili manja od 15.000,00 eura za koji se predlaže liberalan pristup i mogućnost ugovaranja nabave izravnim ugovaranjem s jednim gospodarskim subjektom po vlastitom izboru upravnog tijela koje ugovara nabavu, uz propisane iznimke;
· Drugi vrijednosni prag za robu i usluge procijenjene vrijednosti veće od 15.000,00 eura, a jednake ili manje od 25.000,00 eura te za radove procijenjene vrijednosti veće od 15.000,00 eura, a jednake ili manje od 45.000,00 eura, za koji se predlaže primjena postupka ograničenog prikupljanja ponuda odnosno pozivanje najmanje tri gospodarska subjekta da dostave ponudu sukladno uvjetima i zahtjevima iz poziva za dostavu ponuda, uz propisane iznimke;

· Treći vrijednosni prag za robu i usluge procijenjene vrijednosti veće od 25.000,00 eura te za radove procijenjene vrijednosti veće od 45.000,00 eura, za koji se predlaže primjena postupka javnog prikupljanja ponuda putem javne objave u modulu jednostavne nabave u EOJN RH, uz propisane iznimke.

Nacrtom prijedloga Pravilnika predviđeno je da se svi postupci jednostavne nabave procijenjene vrijednosti veće od 15.000,00 eura provode u Jedinstvenom upravnom odjelu.

Dodatna novost, u odnosu na postojeću Odluku, predstavlja reguliranje pravne zaštite u postupcima jednostavne nabave čija je procijenjena vrijednost veća od 15.000,00 eura.

Važna napomena:
POPUNJENI OBRAZAC S PRILOGOM DOSTAVITI NA ADRESU ELEKTRONSKE POŠTE  
opcina-topusko@topusko.hr
Po završetku savjetovanja, sve pristigle primjedbe/prijedlozi biti će javno dostupni na internetskoj stranici Općine Topusko. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

Anonimni, uvredljivi i irelevantni komentari neće se objaviti.

